Ekki hafa farið fram neinar skipulegar rannsóknir á stökkkrafti skuggahlébarðans , eftir því sem höfundur svarsins best veit , og margt er í reynd á huldu um vistfræði hans . Líkt og allir aðrir kettir fyrir utan ljón , eru þeir einfarar og forðast í lengstu lög að vera nærri mannabyggðum . Þess vegna hafa vistfræðirannsóknir á skuggahlébarðanum verið torveldar . Þó er vitað að hann heldur sig í þéttum og stundum ógreiðfærðum regnskógum Suðaustur-Asíu , nánar tiltekið í Malasíu , Taílandi , Búrma ( Myanmar ) , Kambódíu , Víetnam og svo á eyjunum Súmötru , Jövu , Borneó og Taívan . Kyn skuggahlébarðarins nefnast fress ( karlkyn ) og læða ( kvenkyn ) og afkvæmin nefnast kettlingar ( e. kittens ) líkt og hjá öðrum kattardýrum .